CELEX: 22018D1527
Language: hu
Date: 2018-09-28 00:00:00
Title: Az AKCS–EU Nagykövetek Bizottságának 2018. szeptember 28-i 3/2018 határozata a Mezőgazdasági és Vidéki Együttműködés Technikai Központja (CTA) igazgatójának a 2007–2016-os pénzügyi évekre szóló költségvetés végrehajtására vonatkozó felelőssége alóli mentesítéséről [2018/1527]

12.10.2018   
               
               
                  HU
               
               
                  Az Európai Unió Hivatalos Lapja
               
               
                  L 256/119
               
            
         AZ AKCS–EU NAGYKÖVETEK BIZOTTSÁGÁNAK
         2018. szeptember 28-i
         3/2018 HATÁROZATA
         a Mezőgazdasági és Vidéki Együttműködés Technikai Központja (CTA) igazgatójának a 2007–2016-os pénzügyi évekre szóló költségvetés végrehajtására vonatkozó felelőssége alóli mentesítéséről [2018/1527]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 3. cikkének (4) bekezdésére,
         tekintettel az AKCS–EK Nagykövetek Bizottságának a Mezőgazdasági és Vidéki Együttműködés Technikai Központjának (CTA) pénzügyi szabályzatáról szóló, 2006. szeptember 27-i 3/2006 határozatára (2),
         tekintettel a Mezőgazdasági és Vidéki Együttműködés Technikai Központjának a 2007–2016-os pénzügyi évekre vonatkozó, az említett évek mindegyikének december 31-én elfogadott pénzügyi kimutatásaira,
         tekintettel a Központ kimutatásairól szóló, a 2007–2016-os pénzügyi évekre vonatkozó ellenőrzési jelentésekre,
         tudomásul véve a Központ igazgatójának az ellenőrök észrevételeire adott válaszát,
         mivel:
         
                     (1)
                  
                  
                     A Központ bevételét a 2007–2016-os pénzügyi években főként az Európai Fejlesztési Alapból származó hozzájárulások tették ki, amelyek összege 2007-ben 20 148 346 EUR, 2008-ban 17 812 007 EUR, 2009-ben 16 334 434,15 EUR, 2010-ben 22 132 300 EUR, 2011-ben 17 556 601 EUR, 2012-ben 19 776 871 EUR, 2013-ban 22 327 270 EUR, 2014-ben 25 656 397 EUR, 2015-ben 15 177 000 EUR, 2016-ban pedig 16 859 000 EUR volt.
                  
               
                     (2)
                  
                  
                     A 2007–2016-os pénzügyi évek során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évekre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évekre vonatkozó ellenőrzési jelentések és pénzügyi kimutatások alapján mentesíti a Mezőgazdasági és Vidéki Együttműködés Technikai Központjának igazgatóját a 2007–2016-os pénzügyi évekre szóló költségvetés végrehajtására vonatkozó felelőssége alól.
         
         
            Kelt Brüsszelben, 2018. szeptember 28-án.
            
               
                  az AKCS–EU Nagykövetek Bizottsága nevében
               
               
                  az elnök
               
               Ammo Aziza BAROUD
            
         
         
            (1)  HL L 317., 2000.12.15., 3. o.
         
         
            (2)  HL L 350., 2006.12.12., 1. o.